### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra SF**

Forslag:

Vi foreslår Aarhus Byråd igangsætter en række tiltag med henblik på at skabe bedre trivsel, mindre psykisk sårbarhed og sygdom blandt børn og unge.

* Livsmestringsforløb i dagtilbud, [adresse] LINK og Skolestyrken og Livsmestringsforløb i klub og ungdomsskole Indsatser, som har til formål at opspore børn og unge i begyndende mistrivsel, en styrket sundhedsplejeindsats, som indeholder trivselssamtaler hos skolesundhedsplejersken med eleverne i mindre grupper og individuelt.
* Tal om det i 5. klasse: En to-lektioners klasseundervisning samt materialer til lærere vedr. mistrivsel i børnefamilier. Klasseundervisningen består blandt andet af en personlig beretning fra en ung/voksen, som selv er vokset op i en familie med alkoholproblemer og en snak i klassen om trivsel i familien. Indsatser, som er målrettet specifikke børn og unge i begyndende mistrivsel
* Forebyggelsesindsats mod angst og depression: For at forebygge det store antal af angst- og depressionsproblematikker hos børn og unge etableres et tværfagligt team, som leverer en indsats i tre trin med kompetenceudvikling i skoler, dagtilbud, PPR og Sundhedsplejen mhp. lokal kapacitetsopbygning, Rådgivning og sparring til skoler og dagtilbud om enkelte børn og lettere behandlingstilbud, herunder individuelle samtaler og Cool Kids-forløb.
* Familiegrupper i dagtilbud: En gruppebaseret familierettet indsats, som har til formål at understøtte det enkelte barns trivsel og udvikling ved at styrke forældrenes handlekompetencer i deres samspil med barnet
* Forankring af de nuværende niveau af gratis psykologhjælp til børn og unge herunder gruppesamtaler.

Motivation

Vi ser alt for mange sårbare unge, som ikke trives af mange forskellige årsager. Karakterræs, uddannelsesparathed, sociale mediers fokus på det perfekte og konflikter i familien mv. er med til at øge presset på børn og unge. Corona-nedlukningen sætter temaet på spidsen: Når hverdagen bliver mere uforudsigelig og i høj grad bestemt udefra og af andre, påvirkes følelsen af indflydelse på eget liv. Symptomer på ensomhed, angst og stress har også fyldt særligt meget blandt børn og unge under corona nedlukningen. Ikke bare blandt de traditionelt udsatte, men generelt blandt rigtig mange børn og unge. Når de beskyttende faktorer – f.eks. fællesskaberne i skole- og fritidstilbud – er under pres, og risikofaktorerne som f.eks. konflikter eller stress hjemme er ekstra tydelige, så har det stor betydning, om man som barn og ung er rustet til at takle og mestre livets udfordringer.

Inden for de seneste 20 år er der sket en forværring af børns unges psykiske trivsel. Vi ved fra forskning, at ca. hver tredje pige og hver femte dreng i de ældste skoleklasser har mindst ét psykisk symptom dagligt i form af nedtrykthed, nervøsitet eller søvnbesvær. Jenny Kristensen stiger med alderen, der er mest mistrivsel blandt børn fra lavere socialgrupper, og der er store variationer fra skole til skole. Ungeprofil i [adresse] viser, at op mod en tredjedel af de unge i gang med en ungdomsuddannelse er i risiko for depression eller stress. Udfordringerne vedr. den mental sundhed blandt børn og unge er ikke blevet mindre under Corona. Ifølge Egmont Fondens Analysenotat om coronakrisens betydning for udsatte børn og unge virker coronanedlukningen som katalysator for udfordringer i den forstand, at ensomme børn og unge er blevet mere ensomme, at udsatte børn og unge er blevet mere udsatte, at børn og unge med faglige udfordringer er kommet endnu mere bagud. Flere andre undersøgelser bekræfter samme udvikling der allerede var i gang inden coronakrisen. Den nuværende udvikling er en ond cirkel hvor der stigende antal børn der har brug for hjælp gør at der er mindre hjælp på barn. Derfor vokser mistrivslen sig større og der bliver brug for mere indgribende indsatser. Derfor skal vi sætte ind med en række forskellige tiltag så vi får vendt udviklingen til gavn for børn, unge og deres familier.

Stillet af Kent Christensen, Astrid Pedersen, Kjeld Lund og Thea Christensen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.